এখন দু’ভাবে গাড়ির দূষণ ছড়ানোর মাত্রা খতিয়ে দেখা হয়। প্রথমত, কারখানা ও সরকার স্বীকৃত সংস্থার (যেমন: অটোমোটিভ রিসার্চ অ্যাসোসিয়েশন অব ইন্ডিয়া বা এআরএআই, আই-ক্যাট ইত্যাদি) পরীক্ষাগারে গাড়ির দূষণরোধী ব্যবস্থাও খতিয়ে দেখা হয়। একটি মডেলের নমুনা গাড়ি সেই সব পরীক্ষায় পাশ করলে সেটির বাণিজ্যিক উৎপাদনের জন্য সরকারি ছাড়পত্র মেলে। এ ছাড়া কারখানা অথবা ডিলারদের কাছ থেকেও কিছু নমুনা গাড়ি সরকারি পরীক্ষাগারে যাচাই করানো হয়।